हमीरपुर। नोटबंदी के दो साल पूरे होने पर राष्ट्रीय अध्यक्ष राहुल गांधी और प्रदेश कांग्रेस अध्यक्ष सुखविंद्र सिंह सुक्खू के आह्वान पर जिला कांग्रेस कमेटी हमीरपुर ने शुक्रवार को गांधी चौक हमीरपुर पर धरना दिया। इस धरने में कांग्रेस के पदाधिकारियों ने मुंह पर काली पट्टी बांध कर मौन प्रदर्शन किया। इस प्रदर्शन का नेतृत्व जिला कांग्रेस अध्यक्ष नरेश ठाकुर ने किया। मौन प्रदर्शन के बाद कांग्रेस पदाधिकारियों ने मोदी सरकार के खिलाफ जोरदार नारेबाजी की। नरेश ठाकुर ने कहा कि नोटबंदी का असर न तो काले धन पर पड़ा और न ही काली कमाई पर पड़ा।